open-index/open-wikipedia-markdown huggingface dataset:
Det ovale kontor

**Det ovale kontor** (engelsk: *The Oval Office*) er det offisielle kontoret til USAs president. Det ble bygget i 1909 som en del av en utvidelse av Det hvite hus, og ligger i Det hvite hus' vestfløy.

I det ovale kontor står «Resolute»-skrivebordet.

## Bilder

Fil:Obama edits speech before announcing death of Osama bin Laden.jpg|Obama ved kontoret
Fil:Empty Oval Office in The White House.jpg|1981
Fil:FDR Oval Office in 1934 LOC37952v cropped.jpg|1934
Fil:White House West Wing - 1st Floor with the Oval Office highlighted.png|Kontorets plassering i Det hvite hus’ vestfløy
Fil:Oval Office Exterior.jpg|Eksteriør


## Referanser
John Arthur Jarvis

**John Arthur Jarvis** (født 24. februar 1872 i Leicester død 9. mai 1933) var en britisk svømmer.

Jarvis ble olympisk mester i svømming to ganger under OL 1900 i Paris. Han vant både 1000 meter fri og 4000 meter fri. Han deltok også under *Ekstralekene* i Athen i 1906.

## OL-medaljer
* 1900  Paris -  **Gull** i svømming, 1000 meter fri
* 1900  Paris -  **Gull** i svømming, 4000 meter fri
* (1906  Athen -  Sølv i svømming, 1 mile)
* (1906  Athen -  Bronse i svømming, 400 meter fri)
* (1906  Athen -  Bronse i svømming, 4 x 250 meter fri)

## Referanser


## Eksterne lenker
*
Pteridoblechnumslekten

***Pteridoblechnum*** er en slekt av bregner innenfor bjønnkamfamilien, og inngår dermed i den større, monofyletiske ordenen Polypodiales. Slekten har minst 2 kjente arter, begge på den sørlige halvkule.

Bregnene vokser normalt langs bakken, og de unge skuddene, har ofte et anstrøk av rødt. Plantene har blader som står ut i rosettformasjon fra grunnen. Ingen av denne slektens arter vokser i Norge.

## Arter
* *[[Pteridoblechnum acuminatum]]* (Australia)
* *[[Pteridoblechnum neglectum]]*
* Se også: *[[Blechnum]] (Bjønnkamslekten)*

## Referanser


## Eksterne lenker
*
Stenisioblechnumslekten

***Stenisioblechnum*** er en slekt av bregner innenfor bjønnkamfamilien, som igjen inngår i den større, monofyletiske ordenen Polypodiales.

Slekten har foreløpig bare én kjent art, som vokser i Australia. Det er derimot ikke usannsynlig at det finnes eller klassifiseres inn flere arter, gitt det uforholdsmessig store antallet arter i bjønnkamfamilien i Asia og den sørlige halvkule.

Bregnene vokser langs bakken, og har blader som står ut i rosettformasjon fra grunnen.

## Arter
* *[[Steenisioblechnum acuminatum]]* (Australia)
* Se også: *[[Blechnum]]* (bjønnkamslekten)

## Referanser


## Eksterne lenker
*
Pamela Jelimo

**Pamela Jelimo** (født 1989) er en kenyansk friidrettsutøver og OL-vinner. Hun har spesialisert seg på 800 meter.

## Tidlig karriere
Jelimo begynte å løpe i 2003, 13 år gammel, mens hun gikk på Koyo Secondary School i Kapsabet. Hun startet som sprinter, og hun ble kenyansk High Schoolmester på 400 m og 400 m hekk i 2005.

I juni 2007 ble hun nr 5 i det kenyanske mesterskapet på 400 m. Samme år vant hun gull på 400 m under det afrikanske juniormesterskapet og satte ny kenyansk juniorrekord på 200 m med 24,68. Hun skal ha løpt sin første 800 m 19. april 2008 under de kenyanske uttaksløpene til Afrikamesterskapet. Hun løp da på 2.01.02, og treneren hennes foreslo da at hun skulle satse på 800 m. Hun er ansatt i det kenyanske politiet, der hun trener sammen med Janeth Jepkosgei, en av hennes største rivaler på distansen.

## Verdens beste på 800 m
Hun fikk sitt gjennombrudd under Afrikamesterskapet i 2008, 18 år gammel. Hun vant 800 m på 1.58.70, ny kenyansk juniorrekord. 25. mai 2008 vant hun 800 m under Hengelo Grand Prix på ny juniorverdensrekord – 1.55.76. Den gamle rekorden (1.57.18) var satt av kinesiske Yuan Wang i 1993. 1. juni 2008 løp hun imponerende under Golden League stevnet i Berlin og vant på tiden 1.54.99, ny afrikansk rekord. Den tidligere afrikanske rekorden (1.55.19) ble satt av Maria Mutola i 1994. 18. august 2008 vant Jelimo OL-gull på 800 m under OL i Beijing. Hun vant på tiden 1.54.87 – ny personlig rekord, og hun ble samtidig den første kenyanske kvinne som vant et OL-gull.

Under Golden League-stevnet i Zürich 29. august 2008 forbedret hun sin personlige rekord til 1.54.01, det tredje beste resultatet gjennom tidene, og det beste på distansen på 25 år. Bare Nadezjda Olizarenko og verdensrekordholder Jarmila Kratochvílová har løpt raskere. En uke senere avsluttet Jelimo en fantastisk sesong med å vinne det sjette av seks løp i Golden League. Hun var den eneste som vant alle seks konkurransene, og hun vant dermed vinnerpotten, gull for 1 million dollar, alene.

## Referanser


## Eksterne lenker
*
Ernst Hoppenberg

**Ernst Hoppenberg** (1878–1937) var en tysk svømmer som deltok under de olympiske leker OL 1900 i Paris.
 
Hoppenberg ble olympisk mester i svømming to ganger under OL 1900 i Paris. Han vant 200 meter rygg individuelt og han var også med på det tyske laget, *Deutscher Schwimm Verband Berlin*, som vant 200 meter  lagkonkurranse. De andre på laget var Julius Frey, Max Hainle, Herbert von Petersdorff og Max Schöne.
 
Hoppenberg omkom i en bilulykke i 1937.

## OL-medaljer
* 1900  Paris -  **Gull** i svømming, 200 meter rygg  Tyskland
* 1900  Paris -  **Gull** i svømming, 200 meter lagkonkurranse  Tyskland

## Referanser


## Eksterne lenker
*
Julius Frey

**Julius Frey** (1881–1960) var en tysk svømmer som deltok i de olympiske leker OL 1900 i Paris.
 
Frey ble olympisk mester i svømming i sommer-OL i 1900 i Paris. Han var med på det tyske laget, *Deutscher Schwimm Verband Berlin*, som vant 200 meter  lagkonkurranse. De andre på laget var Max Hainle, Ernst Hoppenberg, Herbert von Petersdorff og Max Schöne. Frey deltok også på 200 meter fri individuelt og kom på åttendeplass.

## OL-medaljer
* 1900  Paris -  **Gull** i svømming, 200 meter lagkonkurranse  Tyskland

## Eksterne lenker
*
Chol

**Chol**, eller **ch'ol**, er et språk i den vestlige greina i den mayiske språkfamilien. Språket snakkes av cholfolket i den meksikanske delstaten Chiapas.

## Dialekter
Det fins to hoveddialekter av chol:
***Tila-chol**, som snakkes av ca. 40&nbsp;000 mennesker, hvorav ca. 10&nbsp;000 er enspråklige.
***Tumbalá-chol**, som snakkes av ca. 90&nbsp;000 mennesker, hvorav ca. 30&nbsp;000 er enspråklige.
Kommunal vei 2231 (Stavanger)

**Kommunal vei 2231 (Kv2231) i Stavanger** går mellom Krossberg og Revheim i Stavanger kommune. Veien er 1,9&nbsp;km lang og heter Alvasteinveien.

Før veien ble omklassifisert var den nummerert fylkesvei 408.

## Kommuner og knutepunkter

## Referanser
Det andre skiftet

***Det andre skiftet*** er en norsk dramafilm fra 1978 regissert av Lasse Glomm. Hovedrollene spilles av Mona Malm, Gunnar Enerkjær, Nils Gaup, Frode Rasmussen og Kaare Kroppan. Filmen er basert på novellene *Zink* og *Istykker* av Espen Haavardsholm.

Filmen har kommentatorstemme.

Dette var Lasse Glomms regidebut.

## Handling
Den 23 år gamle Olaf (Nils Gaup) kommer fra Finnmark for å ta seg jobb ved Jernverket i Mo i Rana. Her møter han den 53 år gamle Trond (Gunnar Enerkjær) og hans hjemmeværende kone Margot (Mona Malm). Trond jobber som kranfører på jernverket og er godt likt av arbeidskameratene. Men da det utvikler seg til et kjærlighetsforhold mellom Olaf og hans kone får den middelaldrende Trond kastet fullstendig om på sitt liv. Fra en tilsynelatende trygg tilværelse blir noen få hendelser skjebnesvangre for hele hans eksistens.  Samtidig med dette oppstår en intern uro omkring et spørsmål om suspensjoner i fagforeningen på jernverket. Trond er ikke villig til å forstå de yngre som reiser faglig kamp om noe annet enn rent materielle krav. Han føler situasjonen som en trussel mot hans eget valg og det han selv lojalt har støttet opp gjennom åra. Han blir kastet ut i en labil følelsesmessig situasjon hvor skiftarbeidet på fabrikken gjør presset større.

## Om filmen
Filmen fikk en forholdsvis lunken mottakelse av filmanmelderne og ble blant ansett som en «kjedelig og humørløs film». Aftenpostens Per Haddal var blandet i sin omtale og skrev blant annet: «...Dette skal dreie seg om et nokså "objektivt" betraktet hverdags-Norge, om nordmenn under industrialismen.», og videre at «Men han røper seg i de mange og nesten forelskede bildene av fosskokende smelteovner - de blir en slags skjærsild. Og dermed er ikke spranget langt over til at dette i praksis blir en skildring av ensomme mennesker under stjernene, så å si, med uroen i hjertet og desillusjonene over at drømmene ikke akkurat ble så virkelige». Dagbladets Thor Ellingsen var heller ikke begeistret og hengte seg spesielt opp i kommentatorens rolle i filmen, hvorpå han blant annet skriver: «Han vil "objektivisere" personene. Dermed innfører han en kommentatorstemme. Og her er det noe som går gærnt. Stemmen på lydbånd sier oss ikke noe annet og mer enn det vi allerede har tatt inn av informasjon. Denne kommentatorstemmen blir et vedheng, i verste fall en hindring». *VGs* anmelder gav den terningkast tre og beskrev den på følgende måte: «Velskapte detaljer i en haltende film fra arbeidermiljø».

## I rollene

## Produksjonsmannskap
* Produksjonsleder: Trond Gaute Kristiansen
* Arkitekt/Rekvisitør: Frode Krohg
* Klipp: Christian Hartkopp og Fred Sassebo
* Musikk: Arne Garvang
* Lyd: Svein Hovde
* Foto: Erling Thurmann-Andersen 
* Script: Anne Marie Nørholm
* Kostymer: Anne Siri Bryhni 
* Sminke:  Ulla Stina Granat

## Referanser


## Kilder
* *Hvem Hva Hvor 1980*, s. 350

## Eksterne lenker
*
Peder Lykkeberg

**Peder Rudolph Lykkeberg** (født 11. februar 1878, død  23. desember 1944) var en dansk svømmer som deltok i de olympiske sommerlekene i Paris i 1900.

Lykkeberg kom på tredjeplass i undervannsvømming. Han svømte 28,5 meter på 90 sekunder hvilket gav han poengsummen 147 (1 poeng per sekund og 2 poeng per meter).

## OL-medaljer
* 1900  Paris -  Bronse i svømming, undervannsvømming

## Referanser


## Eksterne lenker
*
Fylkesvei 4554

**Fylkesvei 4554** går mellom Meland og Haga i Sola kommune.

Frem til 2019 hadde veien betegnelsen fylkesvei 375 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Guangdong olympiastadion

**Guangdong olympiske stadion** er en idrettsarena i Guangzhou i Kina. Arenanen brukes til mange formål, men fremfor alt til fotballkamper. Stadionet ble bygget i 2001. Den har en kapasitet på 80 012 plasser, som er farget i ulike farger for å skape et spesielt mønster.

Stadionet ble åpnet for allmennheten til de niende *Nasjonale lekene* i Kina 2001. Arenaen var opprinnelig planlagt for Sommer-OL 2008 og både OL-fakkel og en olympisk park ble bygget i tilknytning til den. Senere endret man planene og bygget Beijing nasjonale stadion hvor både åpnings- og avslutningsseremoniene og friidrettskonkurransene ble holdt.

Arenaens utforming ble første gang presentert i 1999. Med utgangspunkt i Guangzhous kallenavn *Blomsterbyen* utformet det amerikanske arkitektkontoret Ellerbe Becket stadionets tak på en måte som skal minne om kronbladene på en blomst.

Arenaen var hovedarena for Asialekene 2010.

## Referanser


## Eksterne lenker
* 
* Bilder av Guangdong olympiske stadion 
* Architecture Week-artikkel om arenaen
Charles de Vendeville

**Charles de Vendeville** (1882–1914) var en fransk svømmer.

Vendeville ble olympisk mester i undervannsvømming under OL 1900 i Paris. Han svømte 60 meter på 68,4 sekunder hvilket gav han poengsummen 188,4 (1 poeng per sekund og 2 poeng per meter)

## OL-medaljer
* 1900  Paris -  **Gull** i svømming, undervannsvømming

## Referanser


## Eksterne lenker
*
Louis Bastien

**Louis Bastien** (født 26. oktober 1881, død 13. august 1963) var en fransk syklist. 
 
Bastien ble olympisk mester i sykling under 1900 i Paris. Han vant distansen 25 kilometer.

## OL-medaljer
* OL 1900  Paris -  **Gull** sykling, 25 kilometer

## Referanser


## Eksterne lenker
*
Lorne Currie

**Lorne Campbell Currie** (født 25. april 1871, død 21. juni 1926) var en britisk seiler som deltok i OL 1900 i Paris.

Han ble olympisk mester to ganger med den britiske båten *Scotia*. Den vant både klassen 0,5-1 tonn og åpen klasse.

## OL-medaljer
* 1900  Paris -  **Gull** i seiling, klasse 0,5-1,0 tonn  - *Scotia*
* 1900  Paris -  **Gull** i  seiling, åpen klasse  - *Scotia*

## Referanser


## Eksterne lenker
*
Wujin

**Wujin** (kinesisk: 武进区; pinyin: *Wǔjìn Qū*) er et bydistrikt i byprefekturet Changzhou i provinsen Jiangsu i Folkerepublikken Kina. 

Befolkningen i 1999 var på  innbyggere.

## Referanser


## Eksterne lenker
* Infoside
Vaktmester

En **vaktmester** er en person som har hele eller deler av ansvaret for vedlikeholdet av en eller flere bygninger, og gjerne et overordnet eller koordineringsansvar ved større arbeider på denne bygningen. Vaktmester kan også betegnes som **driftsleder**, en tittel som er tatt i bruk de senere årtiene i stedet for vaktmester. Som oftest er en vaktmester eller driftsleder i dag ansatt av en juridisk enhet som disponerer en bestemt bygningsmasse, f.eks. et borettslag eller skole, og har da normalt ansvar for vedlikeholdet av hele bygningsmassen og uteområdene til denne enheten. Vaktmesteren eller driftslederen kan være den eneste ansatte med denne oppgaven, men kan også ha én eller flere assistenter. 

**Pedell** er en eldre betegnelse på en vaktmester, særlig ved skoler, samfunnshus og lignende, som har leilighet i/ved bygget. I dag er pedeller sjeldne. I noen tilfeller er arbeidsplikten en del av husleien. 

## Eksterne lenker
* Vaktmesterskolen ved NKI
Quwo

**Quwo** (kinesisk: 曲沃县; pinyin: *Qǔwò Xiàn*) er et fylke i byprefekturet Linfen i provinsen Shanxi i Folkerepublikken Kina. I 1999 var folketallet på  innbyggere.

Fra 745 til 677 f.Kr. var Quwo en stat som hadde løsrevet seg fra staten Jin.

## Kulturminner
Det arkeologiske funnstedet Tianma-Qucun ligger i fylket. Det var her hovedstaden til staten Jin (fra det vestlige Zhou-dynasti) lå, i en lang periode av denne statens eksistens. Stedet ble utgravd av arkeologer fra Pekinguniversitetet og fra *Provinsen Shanxis arkeologiske institutt* i 1980-årene. Det er oppført på Folkerepublikken Kinas liste over verneverdig kulturarv. 

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

## Referanser


## Litteratur
* Beijing Daxue Kaogu xi Shang Zhou zu 北京大学考古学系商周组 & Shanxi Sheng Kaogu Yanjiusuo 和山西省考古研究所: *Tianma Qucun* 天马 – 曲村 (4 bind). Beijing: Kexue chubanshe 2000, ISBN 7-03-006409-7 
* Wang Quanyu: *Metalworking technology and deterioration of Jin bronzes from the Tianma-Qucun site*, Shanxi, China. Oxford. Archaeopress. 2002, ISBN 1-84171-404-6
Georges Taillandier

**Georges Taillandier** var en fransk syklist.  
Taillandier ble olympisk mester i sykkel under i 1900 i Paris. Han vant sprintdistansen over 2000 meter.

## OL-medaljer
* OL 1900  Paris -  **Gull** sykling, sprint 2000 meter

## Referanser


## Eksterne lenker
*
Another Saturday Night

**«Another Saturday Night»** er en amerikansk sang, skrevet av soul-artisten Sam Cooke. Singlen ble utgitt i USA i 2. april 1963 med låta «Love Will Find A Way» på B-siden.. Den kom i 1965 i en utgave med «Send Me Some Lovin'» på B-siden. «Another Saturday Night» nådde tiendeplass på Billboard Hot 100, og kom på 23.-plass i Storbritannia og holdt seg der blant topp 40 i ti uker.

«Another Saturday Night» ble utgitt omtrent på samme tid som Cookes studioalbum, *Night Beat*, men var ikke med på dette albumet. Det var ikke før på albumet *Ain't That Good News* året etter at «Another Saturday Night» ble utgitt på LP.

## Coverversjoner
*Cat Stevens. Hans coverversjon av «Another Saturday Night» ble utgitt i 1974, og Stevens versjon er kanskje enda mer kjent enn Cookes originalversjon.
*Jimmy Buffett gjorde en coverversjon av sangen i 1993. 
*Sam & Dave spilte i det minste inn én versjon som forekommer på et par albumer, utgitt etter deres [formative] år, slik som samlingen*I Thank You*. Fen ble utgitt i 2002 på Brentwood Records-etiketten.

## Referanser
Pingyang

**Pingyang** kan være:

*Fylket Pingyang i byprefekturet Wenzhou i provinsen Zhejiang i Folkerepublikken Kina.
*Byprefekturet Linfen i Shanxi i Kina; det het tidligere *Pingyang*.
*Storkommunen Pingyang i fylket Fuping i byprefekturet Baoding i provinsen Hebei i Kina.
Sejm (elv)

**Sejm** (russisk/ukrainsk: Сейм) er ei elv i Ukraina, og i Belgorod og Kursk oblast i Russland. Elva renner hovedsakelig vestover og er 748&nbsp;km lang, med et nedbørfelt på 27&nbsp;500&nbsp;km². Den er elva Desnas største sideelv.  

Følgende byer ligger ved Sejm: Kursk, Kurtsjatov, Lgov og Rylsk i Russland. Putyvl og Baturyn i Ukraina. 

## Referanser


## Eksterne lenker
*
Morten Ruud (journalist)

**Morten Ruud** (1961–2018) var en norsk journalist som var ansatt i NRK. Han startet sin karriere i Radio Porsanger i 1984, og jobbet ti år som journalist og nyhetsleder i *[[Finnmark Dagblad]]* i Hammerfest. Fra 2007 til 2010 var han NRKs korrespondent i Moskva etter Arne Egil Tønset. Fra 2013 og til sin død var Ruud ansatt som redaktør i NRK Finnmark, ved hovedkontoret i Alta.

Han studerte russisk både i Norge og Russland. I tillegg behersket han samisk.

Ruud omkom i en gyrokopterulykke i Lappland i Finland i 2018.

## Referanser
Einar Guldvog Staalesen

**Einar Guldvog Staalesen** (født 1946) er en norsk journalist, programleder og filmkritiker som var ansatt i NRK i 36 år. Han er mest kjent som programleder for filmmagasinet *[[Mørkets opplevelser]]* og som filmkritiker i *[[Kulturnytt (TV-program)|Kulturnytt]]* på NRK P2.

Staalesen ble uteksaminert fra Norsk Journalisthøgskole i 1968, og flyttet samme år til Kristiansand, der han arbeidet som journalist i *[[Fædrelandsvennen]]*. I 1980 ble han ansatt i NRK Sørlandet, og i 1982 ble han knyttet til den nye riksdekkende radiokanalen P2 som kulturmedarbeider. Fra 1994 ledet han filmprogrammet ''Mørkets opplevelser''. 

Han fikk Dalgards kritikarpris i 2010.

## Referanser
Olav Traaen

**Olav Traaen** (født 1972) er en norsk sportsjournalist som har vært ansatt i NRK siden 1995.

Han er sportskommentator i NRK. Han vokste opp på Rykkin i Bærum og startet sin karriere i NRK Østlandssendingen som praktikant etter videregående skole. I 1995 ble han fast ansatt, to år senere ble han overført til Radiosporten, hvor han per 2022 jobber som som hovedkommentator for fotball.

Han har kommentert flere idretter for NRK, men er mest kjent som fotballkommentator. Han kommenterte blant annet kvinnefinalen under Sommer-OL 2000 hvor Norge vant etter ekstraomganger. Han kommenterte også under Vinter-OL 2010, da han dekket aking, bob og skeleton, og han hadde da kommentert 14 forskjellige idretter for kanalen. Han kommenterte også blant annet under Fotball-VM 1998.

Traaen spilte som barn fotball og ble i 1986 i en alder av 14 år Norges yngste fotballdommer i Oslo Fotballkrets.

## Utmerkelser
I 2022 ble han tildelt Lytterprisen gjennom sin jobb som sportskommentator i NRK Sporten. I Anne Cathrine Straume sin tale på vegne av juryen: «Formålet med denne prisen er å belønne god språkkultur blant journalister som jobber med lyd. Vårt mål er også å finne frem til gode forbilder til inspirasjon for andre, både kolleger og lyttere. Olav Traaen er en uvanlig god forteller og et språklig forbilde. Med sin presise, billedrike og entusiastiske formidling, solid forankret i et moderat bokmål, skaper han fabelaktige opplevelser for et takknemlig publikum.»

## Referanser
Tore Moland

**Tore Moland** (født 1972) er en norsk journalist som har vært ansatt i NRK siden 1998. Han har arbeidet mest med radio og primært med utenriksstoff. Blant annet har han vært korrespondent i London.  

Moland er oppvokst på Østre Toten i Oppland (nå Innlandet) utdannet i internasjonal politisk historie ved Universitetet i Trondheim og Universitetet i Oslo og har en mastergrad fra London School of Economics.

I årene 2007–2009 var han NRKs korrespondent (stringer) i London, med ansvar for Storbritannia og Irland. Fra 2011 til 2017 var han vaktsjef og reportasjeleder for tv-programmet *[[Urix]]* på NRK2. I årene 2017–2021 var han programleder for podkasten *Krig og Fred*.

Hans TV-reportasje "Midtøsten-Betlehem" ble kåret til beste reportasje under Gullruten 2001. Hans radiodokumentar "Pianomannen" ble i 2016 nominert til den europeiske kringkastingsprisen Prix Italia.

## Referanser
Sigurd Falkenberg Mikkelsen

**Sigurd Falkenberg Mikkelsen** (født 1975) er en norsk journalist, statsviter, sakprosaforfatter og dokumentarfilmskaper som har vært tilknyttet NRK siden 2000. Han siden 2019 hatt stillingen som utenrikssjef og fungerende fagredaktør i NRK Nyheter. Mikkelsen har primært jobbet med utenriksstoff og i særdeleshet konflikten i Vest-Asia. Han har vært spesielt opptatt av USAs invasjon av Irak i 2003 og av Libanon-krigen i 2006 som han både har skrevet bøker og lagd dokumentarfilm om.

Mikkelsen ble født i Oslo og vokste opp på Nøtterøy i Vestfold. Etter videregående var han i et år i Nantes for å lære fransk. Deretter tok han grunnfag i historie ved Universitetet i Oslo og studerte senere statsvitenskap ved Sciences Po i Paris. (1997–2000). Han har også studert fransk og arabisk.

Mikkelsen ble tilknyttet NRK i 2000, men ble ikke fast ansatt før i 2010. I februar 2006 kom Mikkelsen med dokumentarfilmen *Irak: En hær i støpeskjeen*, hvor han fulgte amerikanernes forsøk på å bygge opp en irakisk hær. Filmen er vist i flere europeiske land, land i Vest-Asia og Japan. Høsten 2006 var han reporter i den NRK-sendte *[[Brennpunkt (NRK)|Brennpunkt]]*-dokumentaren *Krigens ofre*, som var en beretning om krigen i Libanon sommeren 2006. Han har vært stasjonert i Paris som såkalt stringer. Han tok over som NRKs korrespondent i Vest-Asia i august 2011.

I september 2008 gav han ut boka *Siste stopp Bagdad*, som handler om krigen i Irak. I boka setter han fokus på hvordan USA forsøker å amerikanisere Irak, men også om hva Irak-krigen gjør med irakerne. I tillegg til observasjoner går det en analytisk rød tråd gjennom hele boka; Hvordan han mener ting henger sammen, hvorfor krigen gikk fra vondt til verre. Om den amerikanske drømmen som ble knust. Boka handler også om Libanon under krigen med Israel sommeren 2006.

Han ble tildelt Gullrutens hederspris i 2016 og Årets NRK-journalist i 2015.

## Bibliografi
* *Siste stopp Bagdad* 2008 ISBN 9788202287894
* *Før flommen - En reise i Talibans skygge* 2011 ISBN 9788202336554
* *Arabisk høst - Korrespondentbrev 2011-2016* 2016  ISBN 9788202526689

## Referanser


## Eksterne lenker
* Forfatterside hos Cappelen Damm
Philip Lote

**Philip Alan Lote** (født 1972) er en norsk journalist, korrespondent og forfatter med flere års fartstid i NRK.

Lote er halvt norsk og halvt engelsk, og vokste opp på Frogner i Oslo. 

Fra 2003 til høsten 2007 var han NRKs korrespondent i Asia, med base i Beijing. Etter hjemkomsten til Norge ble han sendt til Pakistan romjulen 2007 etter drapet på Benazir Bhutto. Han forlot NRK i 2008, og jobbet deretter som kommunikasjonsdirektør ved Norges paviljon under verdensutstillingen i Shanghai i 2010. Fra våren 2011 var Lote ansatt ved TV 2s distriktskontor i Oslo, der han jobbet i den politiske redaksjonen. Han gikk senere tilbake til NRK, hvor han fra 2015 til våren 2020 jobbet som Europa-korrespondent med base i Brussel. I 2021 ble han igjen stasjonert i Beijing som NRKs Asia-korrespondent.

Lote er medforfatter av boken *Utenriks. Hendelser verden ikke må glemme*, som ble utgitt i 2008, med bidrag fra en rekke profilerte utenrikskorrespondenter. Lotes kapitler i boken er hentet fra Pakistan, Afghanistan og Kina.

## Referanser


## Eksterne lenker
* Biografi hos NRK
Ole Christian Lagesen

**Ole Christian Lagesen** (født 1936) er en norsk journalist og programleder som var ansatt i NRK i nesten 30 år. Han befattet seg primært med utenriksstoff og var NRKs korrespondent i New York 1969–1971. Han arbeidet ved  Journalisthøgskolen og Høgskolen i Oslo de siste årene av sitt yrkesaktive liv. 

Lagesen begynte i NRK som programsekretær i *[[Dagsnytt]]* i 1961. Han sto for programmer med tyngdepunkt i innenriks- og utenrikspolitiske temaer. Han var også programleder med temaer fra kultur og friluftsliv og om norsk okkupasjonshistorie.

Midt på 1960-tallet var han også en periode generalsekretær i Fulbrightkontoret i Norge. Han ble deretter stortingsmedarbeider, senere utenriksmedarbeider i NRK. I perioden 1969–1971 var han NRKs New York-korrespondent. Under denne tiden mottok han en del kritikk for sine kritiske reportasjer om USAs krigføring i Vietnam. Kritikken som fra USA-vennlig hold og enkelte gikk så langt som å kalle ham «USA-hater».  I 1975 ble han redaksjonssjef og nestleder i Fjernsynets opplysningsavdeling. I alt har han stått for kommentarene til nærmere 1000 norske og utenlandskproduserte dokumentarprogrammer og filmer.

Lagesen var rektor ved Journalisthøgskolen fra 1990 til 1994. I 1992–94 var han leder i rektorkollegiet for Høgskolen i Oslo og Akershus. I den nye Høgskolen i Oslo var han prodekan, seniorrådgiver og tilslutt prorektor før nådd pensjonsalder i 2006. 

Lagesen har deltatt i en lang rekke frivillige organisasjoner og var blant annet formann i Norsk Studentsamband (nå Norsk Studentorganisasjon). Han satt i Den norske Turistforenings styre på 1960- og 1970-tallet og senere åtte år i foreningens råd. Han var leder i Kringkastingens Landsforening (nå NTL/NRK) på 1970-tallet, og satt i flere år i representantskapet i Oslo Faglige Samorganisasjon. I senere år har han også hatt ledende tillitsverv i nasjonale og internasjonale organisasjoner for synshemmede.

Lagesens tok realartium ved (Oslo katedralskole), studentfaglinje (Oslo Handelsgymnasium) og har cand.mag.-eksamen fra Universitetet i Oslo.

## Referanser


## Kilder
* " Hvem er Hvem? " . 13. utgave. Kunnskapsforlaget (1984 ). ( s. 305-06 ).
* Hans Fr. Dahl og H. Bastiansen: " Over til Oslo. NRK 1945-81". Cappelen ( 1999).
* Ole Chr. Lagesen m.fl. (red ): "Høgskoleliv i Pilestredet". HiO/Tanum Damm (2004 ).
* Jan Messel: " Samling og strid. Norsk Tjenestemannslag 1947-1997 ". Tiden ( 1997 ).
* Birgitte Kjos Fonn: " 50 år med journalistutdanning." Cappelen Damm (2015 ).
Torgeir Kvalvaag

**Torgeir Kvalvaag** (født 1942) er en norsk journalist og programleder som var ansatt i NRK i over 30 år. Han befattet seg primært med utenriksstoff og var blant annet korrespondent i Vest-Asia. 

Kvalvaag ble født på Gjemnes på Nordmøre. Etter Oslo Handelsgymnasium ble han cand.mag. på Universitetet i Oslo (UiO). I 1997 tok han i tillegg Forsvarets Høgskole. 

Hans journalistkarriere begynte i Associated Press i 1971 og deretter i Vårt Land i 1972. Han var ansatt i NRK fra 1973 til 2006, først som reporter og programleder i *[[Dagsrevyen]]*. I perioden 1986-1990 var han NRKs korrespondent i Vest-Asia med base i Amman, Jordan. Han har også arbeidet for Norges Industriforbund og Norges Rederiforbund. 

## Referanser
Ola Johnsrud

**Ola Johnsrud** (født 1940) er en norsk journalist og kringkastingsmedarbeider som var ansatt i NRK i 40 år. Han har primært jobbet i radio.

Johnsrud flyttet til Lillestrøm i Akershus da han var 11 år.

Han ble ansatt i NRK i 1967. Han har blant annet vært stasjonert som NRKs korrespondent i Bonn, Vest-Tyskland (1973–1976), i Brussel (1998–2000) og i Berlin (2000–2002). Han har vært vaktsjef i *[[Dagsnytt]]*  og har vært programleder for program som ''Her og nå'' og *[[Søndagsavisa]]* i NRK P2 og var medarbeider i *[[Midt i trafikken]]* på P2. 

Han arbeidet i NRK frem til han gikk av med pensjon i 2007.

## Referanser
Gunnar Myklebust

**Gunnar Myklebust** (født 1950) er en norsk journalist og forfatter. Han er utdannet cand.mag. ved Universitetet i Oslo med fagkretsen statsvitenskap, kriminologi og historie. Han tok Nordisk Journalistkurs i Århus i 1980. Han var ansatt i NRK i mer enn 30 år, det meste av tiden som utenriksmedarbeider. Han har blant annet vært leder for NRKs utenriksavdeling og programleder for *[[Urix]]*, og var i perioden (1986-1987) korrespondent i København og i (1993–1997) NRKs korrespondent i Washington, D.C.. Han har tidligere også arbeidet i *[[Sunnmørsposten]]* og *[[Dagsavisen|Arbeiderbladet]]*.

## Bibliografi
* med Joar Hoel Larsen: *Route 66* (Schibsted 1998)
* *Tungtvannssabotøren* (Aschehoug 2011)
* *Ishavet* (Samlaget 2014)
* *Mysteriet på Magerøya* (Aschehoug 2016)
* med Johannes Alme og Webjørn Landmark: Polarstar (Ishavsmuseet Aarvak 2017)
* Ragnar Ulstein - i krig og fred  (Samlaget 2017)
* *Havørna - vår største rovfugl*  (Samlaget 2020)
* *Fange på Hitlers dødscelle*  (Aschehoug 2022) 
* *Et vindu mot verden*  (Dinamo 2025)
Tore Johannessen

**Tore Johannessen** (1945–2004) var en norsk journalist og programleder i NRK. Han jobbet i mange år som nyhetsanker i *[[Dagsrevyen]]* og var i en periode korrespondent i Paris.

Johannessen var født i Geilo i Buskerud.

Han startet karrieren i avisa *[[Fremtiden]]*. Deretter var han i *[[VG]]*. Han ble ansatt i NRK i 1978. Her var han tilknyttet *[[Dagsrevyen]]* fra starten av og var reporter og nyhetsanker gjennom en rekke år. Han var også programleder i underholdningsprogrammet *[[Lørdagsbilaget]]* (1985). I perioden 1990-1994 var han NRKs korrespondent i Paris før kontoret ble nedlagt som fullgrads korrespondentkontor i 1994.  

Johannessen døde i 2004 etter noe tids sykdom. 

Han var sønn av disponent Peder Johannessen (1908-1963) og stortingsrepresentant Guri Johannessen (Ap) (1911-1972).

## Referanser
Arne Halvorsen (journalist)

**Arne Halvorsen** (født 1949) er en norsk journalist. Han har vært fast korrespondent for blant annet *[[Aftenposten]]*, E24 og TV 2 i Latin-Amerika. 

Han startet som journalist i NRK i 1982 og fungerte som korrespondent for dem i Rio de Janeiro, Brasil med ansvar for Latin-Amerika fra 1999 til 2002. Han har også jobbet i *[[Arbeiderbladet]]* og *[[Dagens Næringsliv]]* og har vært informasjonssjef i Saga Petroleum (1994–1998). 

I 2014 gav han ut boka *Brasil i sol og skygge*.

## Referanser
Olav Gran-Olsson

**Olav Gran-Olsson** (født 1939) er en norsk journalist og økonom som var ansatt i NRK i 40 år. Han befattet seg i hovedsak med økonomiske spørsmål og var korrespondent i Tyskland i to perioder. 

Gran-Olsson er født i Trondheim. Han er utdannet siviløkonom fra Norges Handelshøyskole (NHH).

I 1968 begynte han i NRK, hvor han den første tiden jobbet sammen med Erik Bye i programmet *[[Idébanken]]*. Han jobbet fra 1970 i *[[Dagsrevyen]]*, med spesielt ansvar for økonomisk journalistikk. Gran-Olsson var i perioden 1973–1982 stasjonert som NRKs korrespondent i Bonn, Vest-Tyskland. Senere var han også korrespondent i Berlin.

Gran-Olsson har også vært rådsmedlem i Norsk-Tysk Selskap.

## Referanser


## Eksterne lenker
* Berg skoles Hall of fame: Olav Gran-Olsson
Tron Gerhardsen

**Tron Gerhardsen** (1936&ndash;2011) var en norsk journalist. Han var NRKs korrespondent i New York fra 1975 til 1979. 

På bakgrunn av sine opplevelser som sønn av Rolf Gerhardsen og nevø av Einar Gerhardsen utga han i 2009 boken *Einar og Haakon, Rolf og jeg*.

Under andre verdenskrig var Tron Gerhardsen og hans familie flyktninger i Sverige.

## Referanser
Wenke Eriksen

**Wenke Eriksen** (født 1954) er en norsk tidligere journalist tilknyttet NRK. Siden 1994 har hun arbeidet i utenriksredaksjonen. Fra 1999 til 2003 var hun korrespondent i USA, der hun er født og har vokst opp.

I tiden etter dette har Eriksen arbeidet som utenriksmedarbeider, programleder og kommentator. Ellers har hun bodd flere år i Bangladesh og Kenya.
Hedvig Bjørgum

**Hedvig Bjørgum** (født 1965) er en norsk journalist. Hun har bakgrunn fra NRK hvor hun blant annet har vært korrespondent i Stockholm. Hun har siden 2019 vært kommunikasjonsjef i hovedsammenslutningen Unio. 

Bjørgum startet sin journalistiske karriere i Østlandets Blad i 1990. Fra 1993 til 1994 arbeidet hun i Kommunal Rapport. I 1994 ble hun ansatt i NRK og var i perioden 1997-1998 utstasjonert som NRKs Norden-korrespondent i Stockholm. Siden har hun vært i Økonomiredaksjonen, nå en del av Samfunnsredaksjonen. Hun har vært reporter og vaktsjef for *[[Økotrim]]* på TV og reportasjeleder for Økonomiredaksjonen under Steinar Mediaas. 

Bjørgum er journalistutdannet ved Høgskolen i Oslo (HiO) og Universitetet i Oslo.

## Referanser
Anne Efskin

**Anne Eline Efskin** (født 1953) er en norsk journalist og programleder ansatt i NRK. Hun har blant annet jobbet som NRKs korrespondent i Afrika med base i Harare i Zimbabwe fra 1995 til 1998. I 1980-årene var hun programleder på radio. I 1992 ble hun ansatt som vaktsjef i *[[Dagsrevyen]]*.

Efskin er født i Namsos i daværende Nord-Trøndelag.

## Referanser
Jan Espen Kruse

**Jan Espen Kruse** (født 1956) er en norsk journalist som har vært ansatt i NRK siden 1983. Han har primært jobbet med utenriksstoff og har siden 1990 vært tilknyttet utenriksredaksjonen. Han har vært korrespondent i Moskva og Washington D.C.

## Liv og virke
Kruse ble født i Stavern og vokste opp i Arendal og Hønefoss.

Første gang han besøkte Sovjetunionen var som 17-åring i 1973, etter å ha vunnet en stilkonkurranse. Kruse var allerede frilansjournalist i *[[Ringerikes Blad]]* og etter videregående studerte han blant annet russisk, før han begynte å arbeide i NRK. Kruse har arbeidet i NRKs utenriksredaksjon siden 1990. Han var NRKs korrespondent i Moskva fra 1991 til 1996, i Washington, D.C. fra 2003 til 2007 og på nytt i Moskva fra 2018 til 2022.

## Publikasjoner
* *Skjebnetid for Russland: Kaos, krim og korrupsjon* (1995)

## Referanser


## Eksterne lenker
* 
*  Biografi hos NRK
Ħ

**Ħ** og **ħ** (*[[H]]* med strek) er den ellevte bokstaven i det maltesiske alfabetet. Den representerer en ustemt faryngal frikativ, som med lydskrift skrives med den samme tegnet ([]). 

Tegnet ħ, brukes i fysikken som tegnet for Diracs konstant. 

I Unicode representeres bokstaven ved kodene U+0126 (Ħ) og U+0127 (ħ).
Campyloneurumslekten

***Campyloneurum*** er en gruppe av bregner innenfor sisselrotfamilien. Den tilhører videre ordenen Polypodiales.

De fleste artene er oppreiste, og av moderat størrelse. 

Slektens arter vokser kun i Latin-Amerika.

## Arter
* *[[Campyloneurum abruptum]]* 
* *[[Campyloneurum aglaolepis]]* 
* *[[Campyloneurum amphostemon]]* 
* *[[Campyloneurum amphostemon var. irregulare]]* 
* *[[Campyloneurum anetioides]]*
* *[[Campyloneurum angustifolium]]* eller «Narrow Strap Fern (Mellom-Amerika)
* *[[Campyloneurum angustipaleatum]]* 
* *[[Campyloneurum aphanophlebium]]* 
* *[[Campyloneurum asplundii]]* (Kina)
* *[[Campyloneurum austrobrasilianum]]*
* *[[Campyloneurum brevifolium]]* eller «Wide Strap Fern»
* *[[Campyloneurum centrobrasilianum]]* (Sør-Amerika)
* *[[Campyloneurum chlorolepis]]* 
* *[[Campyloneurum coarctatum]]* 
* *[[Campyloneurum cochense]]* (Kina)
* *[[Campyloneurum costatum]]* eller «Tailed Strap Fern»
* *[[Campyloneurum decurrens]]*
* *[[Campyloneurum densifolium]]*
* *[[Campyloneurum falcoideum]]* 
* *[[Campyloneurum fasciale]]*
* *[[Campyloneurum fuscosquamatum]]* 
* *[[Campyloneurum herbaceum]]* (Kina)
* *[[Campyloneurum inflatum]]* 
* *[[Campyloneurum lapathifolium]]* (Kina)
* *[[Campyloneurum lorentzii]]* (Kina)
* *[[Campyloneurum magnificum]]* 
* *[[Campyloneurum major]]* 
* *[[Campyloneurum nitidissimum]]* (Kina)
* *[[Campyloneurum nitidissimum var. latior]]* 
* *[[Campyloneurum oellgaardii]]* 
* *[[Campyloneurum ophiocaulon]]* 
* *[[Campyloneurum oxypholis]]* (Kina)
* *[[Campyloneurum pascoense]]*
* *[[Campyloneurum phyllitidis]]* eller «Long Strap Fern» (Mellom-Amerika)
* *[[Campyloneurum repens]]* 
* *[[Campyloneurum rigidum]]*
* *[[Campyloneurum solutum]]*
* *[[Campyloneurum sphenodes]]*
* *[[Campyloneurum sublucidum]]* (Kina)
* *[[Campyloneurum tenuipes]]* 
* *[[Campyloneurum tucumanense]]* (Kina)
* *[[Campyloneurum vexatum]]* (Kina)
* *[[Campyloneurum vulpinum]]* (Kina)
* *[[Campyloneurum wacketii]]* 
* *[[Campyloneurum wurdackii]]* (Amerika)
* *[[Campyloneurum xalapense]]*

## Referanser


## Eksterne lenker
* 
* Liste over arter av Campyloneurum.
Andor (ski)

**Andor** er betegnelsen på en kort ski, ofte kledd med pels under for friksjon.

Skien ble brukt sammen med en lengre styreski, og har blitt brukt både under jakt og av militære skiløperkompanier i flere deler av landet.

## Eksterne lenker
Østerdalsski med andorski
Postmannen ringer alltid to ganger

***Postmannen ringer alltid to ganger*** (eng: *The Postman Always Rings Twice*) er en krimroman fra 1934, skrevet av James Cain, som er blitt versjonert seks ganger, som fire forskjellige filmer, en opera og et skuespill.

## Handling
Frank Chambers stopper ved et landlig restaurant i California for et måltid, men ender opp med å arbeide der. Restauranten blir drevet av en vakker ung kvinne, Cora, og hennes mye eldre ektemann, Nick Papadakis. Frank og Cora føler en umiddelbar tiltrekning ovenfor hverandre, og begynner en lidenskapelig affære. Cora er lei av situasjonen, gift med en mann hun ikke elsker og jobber ved en restaurant som hun selv ønsker å eie og forbedre. Frank og Cora planlegger å drepe ektemannen hennes for å begynne et nytt liv sammen uten at Cora mister restauranten deres.

Frank og Cora planlegger å få dødsfallet til å se ut som om Nick faller og drukner i et badekar. Men dette mislykkes, så Frank og Cora planlegger en bilulykke. Når Nick drikker seg full, slår de ham i hodet og krasjer bilen. Frank blir alvorlig skadd i krasjet, samtidig som Cora simulerer enkelte mindre skader og blåmerker. Men de lokale myndighetene mistenker hva som egentlig hadde skjedd, og forsøker å bevise hva Frank og Cora holder på med.

## Gjengivelser
* *[[Le Dernier Tournant]]* en fransk film fra 1939 regissert av Pierre Chenal med Michel Simon i rollen som Nick.
* *[[Ossessione]]*, en italiensk film fra 1943 regissert av Luchino Visconti, med Clara Calamai og Massimo Girotti.
**[[Postbudet ringer alltid to ganger]]*, en film fra 1946, antagelig den mest kjente verjonen, med Lana Turner og John Garfield i hovedrollene.
**[[Postmannen ringer alltid to ganger (film)|Postmannen ringer alltid to ganger]]*, en amerikansk versjon fra 1981 etter filmmanus av David Mamet, regissert av Bob Rafelson, med Jack Nicholson og Jessica Lange i hovedrollene. 
* *[[The Postman Always Rings Twice (opera)|The Postman Always Rings Twice]]*, en opera fra 1982 med libretto hentet fra Colin Grahams novelle og musikk av Stephen Paulus.
* *[[The Postman Always Rings Twice (skuespill)|The Postman Always Rings Twice]]*, tilpasset av Andrew Rattenbury, regissert av Lucy Bailey med Val Kilmer i en av hovedrollene. Det er blitt oppført på Playhouse Theatre i London, og spilte fra 8. juni 2005 til 3. september 2005.

## Se også
*Tidenes 100 beste kriminalromaner
Wilms’ tumor

**Wilms' tumor** er en svulst som også blir kalt *nefroblastom*, altså en type nyrekreft. Denne svulsten utgjør cirka 5% av alle kreft-sykdommene hos barn. Årskene til at noen får denne svulsten er usikre, men har sannsynligvis sammenheng med forstyrelser i arvestoffet. Wilms tumor er mest vanlig hos barn under skolealder, men det er også tilfeller med ungdom og voksne med wilms tumor. Om lag 90 prosent av alle som får wilms, overlever.

Wilms kategoriseres etter stadium 1-5
1.Stadium 1 – Lokalisert til nyren, radikalt fjernet 
Stadium 2 – Tumorvekst utenfor nyren, men radikalt fjernet 
Stadium 3 – Tumorvekst utenfor nyren, ikke radikalt fjernet, eller lekkasje ved fjerning eller biopsi. 
Stadium 4 – Spredning til fjerne deler av kroppen(mest vanlig lungene) 
Stadium 5 – tumor i begge nyrer 

I tillegg er det avgjørende om tumoren har gunstig (ca. 95%) eller ugunsting histologi. 

Svulsten blir ofte oppdaget ved at barnet får en kul på magen, det kan også være magesmerter, blod i urinen eller feber. Svulsten blir operert ut ved et sykehus, og pasienten blir behandlet med cellegift og i noen tilfeller stråling. Det er alltid en risiko at den kommer tilbake, så det er nødvendig med kontroller i minst 10 år etter at svulsten er fjernet.
Chlamydophila pneumoniae

**Chlamydophila pneumoniae**, også benevnt *Chlamydia pneumoniae* (på latin), tidligere også kalt TWAR (Taiwan Acute Respiratory Agent), er en bakterie.  Den ble anerkjent som egen art i 1988. 

Bakterien gir infeksjoner hos mennesker og er en viktig årsak til lungebetennelse og plager i bronkier og øvre luftveier. Folkehelseinstituttet antyder at 15-20 % av vinterforkjølelser i Skandinavia kan være forårsaket av denne bakterien.

Bakterien overføres ved nærdråpesmitte og direkte kontaktsmitte. Personer som har bakterien antas å være smitteførende i lang tid. For å bli kvitt bakteriene er det nødvendig med antibiotika (makrolider eller tetracykliner).

Inntil midten av 1980-tallet kunne chlamydiaserologi ikke skille mellom de tre kjente, humane Chlamydophilia-artene. Chlamydophilia pneumoniae-infeksjon ble derfor tidligere ofte feildiagnostisert som ornitose. Det finnes nå gode tester som påviser antistoff på speciesnivå.

## Referanser
Friidrett under Sommer-OL 2008 – 100 meter hekk sjukamp damer

Første øvelsen i Sjukamp damer var 100 meter hekk i Sommer-OL 2008 som ble avholdt på Beijing National Stadium den 15. august.

Ida Marcussen representerte Norge og var på 33.-plass etter øvelsen.

## Bestenoteringer
Før konkurransen var bestenoteringene som følger:

Bestenoteringene ble ikke forbedret.

## Resultater
### 100 meter hekk
#### Heat 1

#### Heat 2

#### Heat 3

#### Heat 4

#### Heat 5

### Poengtabell etter 1 øvelse

## Eksterne lenker
* Resultater hentet 6. september 2008
Psel

**Psel** (ukrainsk: Псeл) eller **Psiol** (russisk: Псёл) er ei elv i Poltava og Sumy oblast i Ukraina, og Belgorod og Kursk oblast i Russland. Den er ei venstre sideelv til Dnipro, med en lengde på 717&nbsp;km, og et nedbørfelt på 22&nbsp;800&nbsp;km². 

Den har sitt utspring på de sørøstlige utløperne av Det sentralrussiske platå, og renner derfra i vestlig retning. Omtrent ved byen Sumy endrer den retning mot sør-sørvest og passerer over Poltavaplatået. Den munner ut i Kamjanskereservoaret i Dnepr, mellom byene Krementsjuk og Horisjni Plavni.

Viktigste sideelver er Sudzja, Grun, Khorol, Pena, Grun-Tasjan og Goltva.  Elva er islagt fra november til mars. 

Ved Psel ligger byene Sumy, Hadjatsj og Sjysjaky i Ukraina, og Obojan i Russland.

## Referanser


## Eksterne lenker
*
Pleopeltisslekten

***Pleopeltis*** er en slekt av bregner innen sisselrotfamilien, som tilhører ordenen Polypodiales.

De fleste av de minst 35 artene er oppreiste og moderat store. Slekten anses noen ganger som en underslekt under *Polypodium* (sisselrotfamilien).  

Slekten *Pleopeltis* har stort sett habitater i Sør-Amerika, men også noen få arter i Afrika, Asia og Stillehavet.

## Arter
* *[[Pleopeltis percussa]]*
* *[[Pleopeltis astrolepis]]* eller «Star-scaled Polypody»
* *[[Pleopeltis angusta]]*
* *[[Pleopeltis angusta var. stenoloma]]*
* *[[Pleopeltis bampsii]]*
* *[[Pleopeltis complanata]]* 
* *[[Pleopeltis conzattii]]* 
* *[[Pleopeltis crassinervata]]* 
* *[[Pleopeltis fallax]]* 
** *[[Pleopeltis fallax var. margaritiferum]]* 
* *[[Pleopeltis fossa]]* 
* *[[Pleopeltis fructuosa]]* 
* *[[Pleopeltis furfuraceum]]*
* *[[Pleopeltis fuscopunctata]]*
* *[[Pleopeltis guttata]]*
* *[[Pleopeltis kolesnikovii]]*
* *[[Pleopeltis macrocarpa]]*
** *[[Pleopeltis macrocarpa var. laciniata]]*
** *[[Pleopeltis macrocarpa var. trichophora]]*
* *[[Pleopeltis montigena]]*
* *[[Pleopeltis myriolepis]]*
* *[[Pleopeltis nicklesii]]*
* *[[Pleopeltis panamensis]]* 
* *[[Pleopeltis percussa]]*
* *[[Pleopeltis plebeium]]*
* *[[Pleopeltis pleolepis]]* 
* *[[Pleopeltis pleopeltifolia]]*
* *[[Pleopeltis polylepis]]* 
* *[[Pleopeltis polylepis var. erythrolepis]]* eller «Red-scaled Polypody»
* *[[Pleopeltis polylepis var. interjecta]]*
* *[[Pleopeltis polypodioides]]* = syn. *Acrostichum polypodioides* = syn. *Polypodium polypodioides* (Linné)
* *[[Pleopeltis polypodioides var. minus]]* 
* *[[Pleopeltis polypodioides var. michauxiana]]* 
* *[[Pleopeltis polypodioides var. acicularis]]* 
* *[[Pleopeltis polypodioides var. burchellii]]* 
* *[[Pleopeltis polypodioides ssp. ecklonii]]* 
** *[[Pleopeltis polypodioides ssp. polypodioides]]*
** *[[Pleopeltis remota]]*
* *[[Pleopeltis repanda]]*
* *[[Pleopeltis riograndensis]]* 
* *[[Pleopeltis stigmatica]]*
* *[[Pleopeltis thunbergiana]]*  = syn. *Lepisorus thunbergianus* 
* *[[Pleopeltis thyssanolepis]]*
* *[[Pleopeltis tridens]]*
* *[[Pleopeltis ussuriensis]]*  = syn. *Polypodium ussuriense* 
* *[[Pleopeltis weisbauriana]]*
* *[[Pleopeltis weisbaurii]]*

## Referanser


## Eksterne lenker
* 
* Liste over arter av *Pleopeltis*.
Tikhaja Sosna

**Tikhaja Sosna** (russisk: Ти́хая Сосна́) er ei elv i Belgorod og Voronezj oblast i Russland. Den er ei høyre sideelv til Don, og er 161&nbsp;km lang, med et nedbørfelt på 4350&nbsp;km².

Elva har sitt utspring i de østlige delene av Belgorod oblast, på sørøsthellingen av Det sentralrussiske platå. Den renner i nordøstlig retning inn i Voronezj oblast, og munner ut i Don rundt 15&nbsp;km vest for byen Liski.

Ved Tikhaja Sosna ligger byene Birjutsj, Aleksejevka og Ostrogozjsk.

## Eksterne lenker
*
Beyoncé Karaoke Hits Vol. I

***Beyoncé Karaoke Hits Vol. I*** er et samlealbum av R&B-sangerinnen Beyoncé Knowles. Den ble lansert i 11. mars 2008. Albumet inneholder karaoke-versjoner av Beyoncé-låter.

## Sporliste
# «If» (Karaokeversjon) – 3:18
# «Flaws and All» (Karaokeversjon) – 4:11
# «Welcome to Hollywood» (Karaokeversjon) – 3:22
# «World Wide Woman» (Karaokeversjon) – 3:43
# «Beautiful Liar (Bello Embustero)»  (Spansk karaokeversjon) – 3:22
# «Beautiful Liar» (Spanglish karaokeversjon) – 3:21
# «Irreplaceable (Irreemplazable)» (Spansk karaokeversjon) – 3:49
# «Listen (Oye)» (Spansk karaokeversjon) – 3:42

## Eksterne lenker
*
Roskilde Bank

**Roskilde Bank** er en dansk lokalbank med hovedkontor i Roskilde og med 24 filialer rundt den danske hovedstadsregionen.

Roskilde Bank ble grunnlagt i 1884 og i 1996 fusjonert med Ringsted Sparekasse. Banken ble som følge av insolvens overtatt av Danmarks Nationalbank og Det Private Beredskab til Afvikling af Nødlidende Banker, Sparekasser og Andelskasser 24. august 2008. Banken er formelt notert på Københavns Fondsbørs, men handelen er suspendert. Banken hadde omkring 32&nbsp;000 aksjonærer. Banken var av Danmarks interesseorganisasjon for banker, Finansrådet, oppført som Danmarks tiende største finansvirksomhet.

I 2007 kom banken i søkelyset for kjøp av egne aksjer, men ble i en revisjonsrapport frikjent selv om banken hadde overtrådt reglene om innberetning til Finanstilsynet.

Bankens verdi på den danske børsen har falt 87 prosent siden april 2008. Banken har tapt milliarder på utlån. Roskilde Bank fant ingen kjøpere og måtte 25. august 2008 la den danske Nationalbanken overta.

Roskilde Bank var inspirasjon for Lise Nørgaard til den fiktive *Korsbæk Bank* i tv-serien Matador.

## Referanser


## Eksterne lenker
* Roskilde Banks hjemmeside
Stavanger Socialdemokrat

***Stavanger Socialdemokrat*** var en avis utgitt i Stavanger første gang 26. februar 1921, siste gang 2. februar 1927. Avisen ble opprettet etter den første partisplittelsen i Det norske Arbeiderparti. Avisen utkom to ganger ukentlig, som en partiavis for Norges Socialdemokratiske Arbeiderpartis avdelinger i Rogaland.

## Referanser
Zoltán Halmay

**Zoltán Halmay** (født 1881 nær Bratislava i nåværende Slovakia, død 1956) var en ungarsk svømmer som deltok i flere olympiske leker, 1900 i Paris, 1904 i St. Louis og 1908 i London.   
Han deltok også under *Ekstralekene* i Athen i 1906.

Under OL 1904 i St. Louis ble han olympisk mester i svømming to ganger. Han vant både 50- og 100 yards fri.

## OL-medaljer
* 1904  St. Louis -  **Gull** i svømming, 50 yards fri
* 1904  St. Louis -  **Gull** i svømming, 100 yards fri
* 1900  Paris -  Sølv i svømming, 200 meter fri
* 1900  Paris -  Sølv i svømming, 4000 meter fri
* 1908  London -  Sølv i svømming, 100 meter fri
* 1908  London -  Sølv i svømming, 4 x 200 fri
* 1900  Paris -  Bronse i svømming, 1000 meter fri
* (1906  Athen -  **Gull** i svømming, 4  x 250 meter fri)
* (1906  Athen -  Sølv i svømming, 100 meter fri)

## Referanser


## Eksterne lenker
*
Stamsund Idrettslag

**Stamsund Idrettslag** (stiftet 3. juni 1933) er et norsk idrettslag fra Stamsund i Vestvågøy kommune i Lofoten. 

I 1986 vant de 6. divisjon fotball med sitt A-lag; etter det har det ikke vært A-lag. De har også vunnet Bodøcupen en gang. Småguttelaget er lagt ned. I 2019 er Stamsund tilbake med A-lag for herre, de spiller i 5. divisjon Hålogaland 1. 

I dag er det 3 aktive grupper:
*Alpint med leder Kjell Vagle
*Fotball med leder Elisabeth Andersen
*Ski med leder Even Sandsmark og nestleder Jim Grønbech

## Kilder / eksterne lenker
*Stamsund Idrettslag 
*Norges Fotballforbund: Stamsund IL
*Arne Brustad (red.): *[http://urn.nb.no/URN:NBN:no-nb_digibok_2012042508036 Aktive fotballspillere. Bind II]*. Idrettsforlaget, Oslo 1953 (s. 512, digitalisert av Nasjonalbiblioteket)